CELEX: 32008R0155
Language: hu
Date: 2008-02-21 00:00:00
Title: A Bizottság 155/2008/EK rendelete ( 2008. február 21. ) egyes áruknak a Kombinált Nómenklatúra szerinti besorolásáról

22.2.2008   
            
            
               HU
            
            
               Az Európai Unió Hivatalos Lapja
            
            
               L 48/12
            
         
      A BIZOTTSÁG 155/2008/EK RENDELETE
   
   (2008. február 21.)
   egyes áruknak a Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokolás alapján, a táblázat 2. oszlopában feltüntetett KN-kód alá kell besorolni.
            
         
               (4)
            
            
               A Közösségben a kettős ellenőrzési rendszerekre, valamint a textil termékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, indokolt úgy rendelkezni, hogy a tagállamok vámhatóságai által az áruk Kombinált Nómenklatúrába történő besorolása tekintetében kiadott és az e rendeletnek meg nem felelő kötelező érvényű tarifális felvilágosítást a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdése értelmében a jogosult még 60 napig továbbra is felhasználhatja.
            
         
               (5)
            
            
               A Vámkódex Bizottság nem nyilvánított véleményt az elnöke által megállapított határidőn belül,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kód alá kell besorolni.
   2. cikk
   A Közösségben a kettős ellenőrzési rendszerekre, valamint a textiltermékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kiadott és az e rendeletnek meg nem felelő kötelező érvényű tarifális felvilágosítások a 2913/92/EGK rendelet 12. cikke (6) bekezdése értelmében még 60 napig felhasználhatók.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. február 21-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1352/2007/EK bizottsági rendelettel (HL L 303., 2007.11.21., 3. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK tanácsi rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Osztályozás KN-kód
               
               
                  Indokok
               
            
                  (1)
               
               
                  (2)
               
               
                  (3)
               
            
                  A termék két előformázott, puha habosított (szivacsos) műanyagból készült kosárból áll, amelyeket mindkét oldalukon kötött anyag borít. A kosarak szélére kötött anyagból készült szegélyt varrtak, azok ovális formájának megerősítése érdekében. A kosarakat mágneses fémkapocs kapcsolja össze.
                  Mindkét kosár belső oldalát műanyag fóliával védett tapadó anyaggal vonták be. A műanyag fólia levétele után a tapadó anyagnak köszönhetően a kosarak a bőrrel közvetlen kapcsolatba kerülve a mellhez tapadnak.
                  A terméket közvetlenül a testen kell hordani.
                  (melltartó)
                  (Lásd 643A. és 643B. fényképet) (1)
                  
               
               
                  6212 10 90
               
               
                  A termékbesorolást a Kombinált Nómenklatúra értelmezésére vonatkozó 1. és 6. általános szabály, az 59. Árucsoport 2. a) 5. és a 61. Árucsoport 2. a) megjegyzése, valamint az 5903, 6212, 6212 10 és 6212 10 90 KN-kód szövegezése határozza meg.
                  Mivel a habosított műanyag kosarak mindkét oldalukon textilszövettel kombináltak, a textilszövet – az 59. Árucsoporthoz tartozó megjegyzés 2. a) 5. pontja értelmében – nemcsak megerősítés céljára szolgál, hanem a kosarak kombinált anyagának lényeges jellemzője, és ezért a termék alapanyagának kell tekinteni. (Lásd még a 39. Árucsoporthoz tartozó HR Magyarázat Általános rendelkezésének „műanyag és textil kombinációk”, d) pontját és hetedik bekezdését). Következésképpen a termék a XI. Áruosztályba tartozó textiltermék, nem pedig a 3926 20 alszám alá tartozó műanyag ruházati cikk.
                  A termék rendelkezik a melltartó tulajdonságaival, azaz ovális alakú, előformázott, habosított műanyagból készült, a peremén megerősített kosarak a mágneses fémkapoccsal együtt a mellet megtartják. A háton végigfutó hagyományos pántok helyett ez a termék a kosarak belső felületét bevonó tapadó anyag segítségével marad meg a testen. A habosított műanyag kosarak vastagsága miatt, mikor azok a mell alsó részéhez tapadnak, a melleket felemelik és tartják. Továbbá a termék felvételekor a kosarak felső részét a mell fölött a lehető legmagasabban kell rögzíteni a bőrön, hogy a mellet, amely a kosárban van megemeljék és tartsák. Ezért a termék „az emberi test alakját tartó ruházat”-nak minősül a 6212 vámtarifaszámhoz tartozó HR Magyarázat 1. bekezdése értelmében. Továbbá a többi melltartóhoz hasonlóan, ezt a terméket is közvetlenül a testen kell hordani.
                  Az árut melltartóként a 6212 vtsz. alá kell besorolni, mivel ezen vtsz. alá tartozik mindenféle melltartó. (Lásd még a 6212 vtsz-hoz tartozó HR Magyarázat (2) bekezdés 1. pontját).
               
            
         
      
                  
                     
               
               
                  
                     
               
            
         (1)  A fényképek kizárólag szemléltető jellegűek.